Nordjyllands Politi er stadig igang med at besøge alle de nordjyske kvinder, der har født et pigebarn i Region Nord i ugerne op til fundet af det halve barnelig. Ifølge politikommisær Jørgen Birger Jensen fra Nordjyllands Politi skulle arbejdet være færdigt i løbet af denne uge. Kvinderne tager godt imod politiet, og deres besøg skaber ingen problemer. Men det har endnu ikke givet flere spor i sagen. - Vi håber, at der kommer flere oplysninger fra retsmedicinerne, men det tager tid, siger Jørgen Birger Jensen til Tv2Nord.

Referat:
Sagen om barneliget er endnu ikke opklaret.